CELEX: 62020TN0453
Language: fi
Date: 2020-07-14 00:00:00
Title: Asia T-453/20: Kanne 14.7.2020 – KZ v. komissio

31.8.2020   
            
            
               FI
            
            
               Euroopan unionin virallinen lehti
            
            
               C 287/41
            
         
      Kanne 14.7.2020 – KZ v. komissio
      (Asia T-453/20)
      (2020/C 287/61)
      Oikeudenkäyntikieli: ranska
      
         Asianosaiset
      
      
         Kantaja: KZ (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan ylennettyjen virkamiesten luettelon, joka hyväksyttiin 14.11.2019 päivätyllä hallinnollisella tiedotteella N:o 32-2019/14.11.2019 siltä osin kuin siinä ei ole kantajan nimeä
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen, joka perustuu lainvastaisuusväitteeseen, joka koskee Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 45 artiklan yleisiä täytäntöönpanosäännöksiä (jäljempänä yleiset täytäntöönpanosäännökset). Kantaja kyseenalaistaa komission tulkinnan, jonka mukaan henkilöstösääntöjen 40 artiklan 3 kohta merkitsee, että virkamies, joka on virkavapaalla henkilökohtaisista syistä sinä päivänä, jona nimittävä viranomainen hyväksyy ylennystä koskevan päätöksen, ei ole ylennyskelpoinen näin päättyneessä menettelyssä. Kantaja vetoaa sitä vastoin henkilöstösääntöjen 40 artiklan 3 kohdan teleologiseen ja systemaattiseen tulkintaan ja arvioi, että komissio loukkaa tulkinnallaan henkilöstösääntöjen 45 artiklan mukaista oikeutta ylennykseen. Kantajan mukaan komissio loukkaa myös oikeusvarmuuden periaatetta ja niiden henkilöstösääntöjen, joihin nämä yleiset täytäntöönpanosäännökset kuuluvat, johdonmukaisuuden periaatetta ja yhdenvertaisen kohtelun periaatetta henkilöstösääntöjen 5 artiklan 5 kohdan mukaisessa urakehityksessä. Lopuksi kantaja moittii yleisten täytäntöönpanosäännösten täytäntöönpanosta aiheutuvaa johdonmukaisuuden ja seurausten oikeasuhteisuuden puutetta.